google/wiki40b huggingface dataset:
วรากรณ์ สามโกเศศ

ประวัติ

วรากรณ์ สามโกเศศ เกิดเมื่อวันที่ 1 มิถุนายน ที่ฝั่งธนบุรี กรุงเทพมหานคร จบการศึกษาระดับประถมศึกษา  จากโรงเรียนราชินี มัธยมศึกษาตอนต้น  จากโรงเรียนมัธยมสาธิตปทุมวัน (ปัจจุบันคือ โรงเรียนสาธิตมหาวิทยาลัยศรีนครินทรวิโรฒ ปทุมวัน) เมื่อปี พ.ศ. 2505 มัธยมศึกษาตอนปลาย  จากโรงเรียนเตรียมอุดมศึกษาเมื่อปี พ.ศ. 2507 และจาก Leederville Technical School, Perth ประเทศออสเตรเลีย เมื่อปี พ.ศ. 2508 เข้าศึกษาระดับปริญญาตรีจาก คณะพาณิชยศาสตร์และการบัญชี  จุฬาลงกรณ์มหาวิทยาลัย และในปีเดียวกัน ศึกษาต่อระดับปริญญาตรี  ทางด้านเศรษฐศาสตร์จาก The University of Western Australia ประเทศออสเตรเลีย เมื่อปี พ.ศ. 2513 ปริญญาโทและปริญญาเอกทางด้านเศรษฐศาสตร์จากมหาวิทยาลัยแคนซัส สหรัฐอเมริกา เมื่อปี พ.ศ. 2517 และ พ.ศ. 2524 และยังได้รับปริญญาบัตรจากวิทยาลัยป้องกันราชอาณาจักร (วปอ.) รุ่นที่ 37 เมื่อปี พ.ศ. 2537 ด้วย
ด้านชีวิตครอบครัวสมรสกับนางมนทิรา สามโกเศศ (สกุลเดิม พิชัยชาญณรงค์) มีบุตร 2 คน คือ นายวรท สามโกเศศ และนางสาววริมน สามโกเศศ

การทำงาน

รศ.วรากรณ์ สามโกเศศ หรือ รศ.ดร.วรากรณ์ สามโกเศศ เคยดำรงตำแหน่งคณบดีคณะเศรษฐศาสตร์ มหาวิทยาลัยธรรมศาสตร์ รองศาสตราจารย์ และรองอธิการบดีฝ่ายวางแผน  งานทางด้านเอกชน  เคยเป็นผู้อำนวยการอาวุโสบริษัท จัสมิน อินเตอร์เนชั่นแนล จำกัด  (มหาชน)  ตั้งแต่ปี พ.ศ. 2538 ถึง ปี พ.ศ. 2540 ทางด้านการเมือง เคยเป็นรองเลขาธิการนายกรัฐมนตรีฝ่ายการเมือง ตั้งแต่ปี พ.ศ. 2540 ถึงปี พ.ศ. 2544 รวมทั้งยังเคยเป็นที่ปรึกษาฝ่ายวิชาการรองนายกรัฐมนตรี  ตั้งแต่ปี พ.ศ. 2527 ถึงปี พ.ศ. 2529 และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2550 ภายหลังจากพ้นตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2551 ได้ทำงานอิสระ และกลับเข้ามารับตำแหน่งอธิการบดีมหาวิทยาลัยธุรกิจบัณฑิตย์อีกครั้งหนึ่ง ในเดือนมีนาคม พ.ศ. 2553 และดำรงตำแหน่งอธิการบดีกิตติคุณมหาวิทยาลัยธุรกิจบัณฑิตย์ ตั้งแต่วันที่ 1 กุมภาพันธ์ 2559 เป็นต้นมา

งานเขียน

รศ.ดร.วรากรณ์ สามโกเศศ เป็นที่รู้จักอย่างกว้างขวาง จากการเป็นนักวิชาการทางด้านเศรษฐศาสตร์ ที่วิพากษ์วิจารณ์และให้ความเห็นในประเด็นเศรษฐกิจที่กระทบต่อสังคมตามสื่อและโอกาสต่าง ๆ  โดยมีผลงานเขียนประจำที่ น.ส.พ.มติชน โดยใช้นามปากกาว่า " วีรกร ตรีเศศ " และนิตยสาร เช่น เปรียว แพรว โลกสีเขียว เป็นต้น รวมทั้งยังมีผลงานเป็นหนังสือออกมากมาย เช่น “ DIFFERENT ” " BEST " " FIRST " ในปี พ.ศ. 2547 " โลกนี้ไม่มีอะไรฟรี " 5 ภาค ตั้งแต่ปี พ.ศ. 2541 ถึงปี พ.ศ. 2547 " NICE " ปี พ.ศ. 2548 เป็นต้น

งานการเมือง

รศ.ดร.วรากร สามโกเศศ ได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลพลเอกสุรยุทธ์ จุลานนท์ ตั้งแต่วันที่ 1 กุมภาพันธ์ พ.ศ. 2550  จนกระทั่งมีการเลือกตั้งในปลายปี พ.ศ. 2550 จึงได้พ้นจากตำแหน่งดังกล่าว
กระบี่ อีโต้ ฤทธิ์แค้นสะท้านภพ

เนื้อเรื่องย่อ

ภาพยนตร์เรื่องนี้กล่าวถึงเรื่องราวความแค้น ศักดิ์ศรี และความโลภของคนกลุ่มหนึ่งที่เข้ามาแก่งแย่งมีดทำครัวเล่มสำคัญซึ่งหลอมมาจากสุดยอดกระบี่ทั้ง 5 เล่ม แห่งยุทธภพ และชะตาของพวกเชาจะเป็นอย่างไร พวกเขาแย่งกระบี่สำเร็จหรือไม่ และจอมยุทธผู้เป็นเจ้าของมีดเล่มนี้จะจัดการกับหัวขโมยนี้อย่างไร
ริตชี เดอ ลาต

สโตกซิตี

เดอ ลาต ได้ย้ายจากรอยัลแอนต์เวิร์ปมาอยู่กับสโตกซิตีเมื่อวันที่ 17 สิงหาคม ค.ศ. 2007 ด้วยค่าตัวเพียง 100,000 ปอนด์ และสัญญาอีก 3 ปี
ในเดือนกรกฎาคม ค.ศ. 2008 เขาได้ทดลองเล่นให้กับบอร์นมัท แต่หลังจากนั้นถูกสโตกเรียกกลับ ต่อมาในเดือนตุลาคมปีเดียวกัน เขาได้ถูกยืมตัวไปอยู่กับทีมเรกซัม

แมนเชสเตอร์ยูไนเต็ด

เดอ ลาต ได้ย้ายมาอยู่กับแมนเชสเตอร์ยูไนเต็ดเมื่อวันที่ 8 มกราคม ค.ศ. 2009 พร้อมด้วยสัญญาอีก 3 ปี เขาประเดิมสนามให้กับทีมชุดใหญ่ของแมนเชสเตอร์ยูไนเต็ด ในนัดสุดท้ายของพรีเมียร์ลีกฤดูกาล 2008-09 ที่พบกับทีมฮัลล์ซิตี

ผลงานระดับนานาชาติ

หลังจากลงประเดิมสนามให้กับแมนเชสเตอร์ยูไนเต็ดได้ไม่นาน เขาก็ถูกเรียกตัวติดทีมชาติเบลเยียม ชุดที่จะลงทำศึกคิรินคัพ ในนัดที่จะพบกับทีมชาติชิลีและทีมชาติญี่ปุ่น ซึ่งเขาลงสนามนัดแรกในนามทีมชาตินัดที่พบกับทีมชาติชิลีเมื่อวันที่ 29 พฤษภาคม
ตัวแปรกวน

ในสถิติศาสตร์ ตัวแปรกวน (อังกฤษ: confounding variable)
ปัจจัยกวน (อังกฤษ: confounding factor)
หรือ ตัวกวน (อังกฤษ: confounder)
เป็นตัวแปรนอก (extraneous variable) ในแบบจำลองทางสถิติที่มีสหสัมพันธ์โดยตรงหรือโดยผกผัน กับทั้งตัวแปรตาม (dependent variable) และตัวแปรอิสระ (independent variable)
ความสัมพันธ์ปลอม (spurious relationship) เป็นความสัมพันธ์ระหว่างตัวแปรอิสระกับตัวแปรตาม ที่ประเมินอย่างผิดพลาด เพราะไม่ได้คำนึงถึงปัจจัยกวน
เป็นการประเมินที่ประกอบด้วย omitted-variable bias (ความเอนเอียงโดยละเว้นตัวแปร)
มันมากับความมืด

เนื้อเรื่อง

อุกกาบาตลึกลับพุ่งตกในอ่าวไทย ตามด้วยเหตุสยองเมื่อชาวเกาะกลายเป็นศพทั้งหมู่บ้านในชั่วข้ามคืน ไม่ช้าความตายก็คืบคลานเข้าฝั่งไทยจนหลายคนหวาดผวากับสิ่งที่เรียกว่า "มันผู้มากับความมืด" ร้อนจนนักวิทยาศาสตร์ชาวกรุง กับกลุ่มชาวบ้านที่เหลืออยู่ ต้องร่วมมือกันจัดการ "มัน" ให้ได้โดยเร็วก่อนทั้งประเทศจะไม่เหลือใคร
บัลลูน

บัลลูน หรือ บอลลูน (อังกฤษ: balloon) เป็นยานพาหนะที่ใช้ในการเดินทางทางอากาศ ด้วยหลักการของแรงลอยตัว (Buoyancy) และเคลื่อนที่ด้วยลม มีหลักฐานการสร้างในประเทศจีนตั้งแต่คริสต์ศตวรรษที่ 3  ต่อมาในทวีปยุโรปมีการทดลองสร้างเป็นพาหนะสำหรับใช้เดินทางทางอากาศตั้งแต่ปี ค.ศ. 1709 ที่กรุงลิสบอน ประเทศสเปน แต่ไม่ประสบความสำเร็จ จนกระทั่งวันที่ 21 พฤศจิกายน ค.ศ. 1783 พี่น้องมงกอลฟีเย ชาวฝรั่งเศส ประสบความสำเร็จในการใช้บัลลูนขนาดใหญ่ ขับเคลื่อนด้วยอากาศร้อน เดินทางที่ความสูง 500 ฟุตในอากาศ เป็นระยะทาง 5 1/2 ไมล์  ใช้เวลา 25 นาที ได้สำเร็จเป็นครั้งแรกที่ ปารีส และนับเป็นก้าวแรกของการเดินทางด้วยบัลลูนอย่างแท้จริง
วัดท่าศาลา

ประวัติวัด วัดท่าศาลาตั้งขึ้นพร้อมกับหมู่บ้านเมื่อประมาณปี พ.ศ ๒๓๘๖จากชาวบ้านที่อพยบมาจากจังหวัดสระบุรี เดิมเรียกว่าท่าเกวียนเพราะสมัยก่อนใช้เกวียนเป็นยานพาหนะในการคมนาคมเขตติดต่อกับตำบลนาหินลาด อำเภอปากพลี จังหวัดนครนายกเนื่องจากพื้นที่ระหว่าง๒จังหวัดมีคลองยางกั้นแนวเขตระหว่างนครนายกกับปราจีนบุรีต่อมาได้มีการใช้เส้นทางนี้กันมากขึ้นจึงมีการสร้างศาลาไว้ให้ผู้คนผ่านไปมาได้พักอาศัยระหว่างเดินทาง และมีการสร้างศาลปู่ตาบ้านขึ้นด้วย โดยมีนายลำ กำลังหมั้นเป็นผู้ดูแล ผู้คนที่ผ่านไปมาได้พักที่ศาลาและได้กราบไหว้ศาล เป็นที่เครารพนับถือของชาวบ้านในละแวกนั้นเป็นอย่างดี จนเรียกกันติดปากว่าบ้านท่าศาลาวัดท่าศาลา ตั้งอยู่เลขที่ ๑๘ บ้านท่าศาลา หมู่ที่ ๑๑ ตำบลเนินหอม อำเภอเมืองปราจีนบุรี จังหวัดปราจีนบุรี สังกัดสงฆ์มหานิกาย บนที่ดินเนื้อที่ ๑๒ ไร่ ๒๕ตารางวา น.ส.๓เลขที่ ๘๘๑อาณาเขต ทิศเหนือติดคลองสาธารณะ ทิศใต้ติดกับหมู่บ้านท่าศาลา ทิศตะวันออกติดถนนสาธารณะ ทิศตะวันตกติดที่ดินส่วนบุคคล มีที่ธรณีสงฆ์ จำนวน๒ แปลง เนื้อที่ ๕ไร่ ๒งาน ๙๐ ตารางวา น.ส. ๓ เลขที่ ๘๓๔ และ ๘๕๗ อาคาร

เสนาสนะประกอบด้วย

ศาลาการเปรียญ กว้าง ๙ เมตร ยาว ๓๕เมตร สร้างเมื่อปี พ.ศ.๒๕๑๘ เป็นอาคารคอนกรีตเสริมเหล็ก หอสวดมนต์กว้าง ๖เมตร ยาว ๒๓ เมตร สร้างเมื่อพ.ศ.๒๕๒๑เป็นอาคารคอนกรีตเสริมเหล็ก กุฎิสงฆ์ จำนวน ๓หลัง เป็นอาคารไม้ ศาลาบำเพ็ญกุศุล จำนวน ๒หลัง สร้างด้วยคอนกรีตเสริมเหล็กนอกจากนี้มีอาคารเสนาสนะต่างๆ ดังนี้ คือ หอระฆัง ๑ หลัง และฌานสถาน ๑ หลัง

ปูชนีวัตถุ

มีพระประธานปประจำอุโบสถ ๑องค์ หน้าตักกว้าง ๕๔ นิ้ว พระพุทธรูปทองคำสำริดลายดอกพิกุล ปางสมาธิ ๒ องค์ขนาดหน้าตักกว้าง ๒๐ นิ้วและ ๓๐นิ้ว

ที่ตั้ง

ตั้งอยู่ที่บ้านท่าศาลา หมู่ที่๑๑ ตำบลเนินหอม อำเภอเมืองปราจีนบุรี จังหวัดปราจีนบุรี ทิศเหนือจรดคลองยาง (สาธารณะ) ทิศใต้จรดหมู่บ้านท่าศาลา ทิศตะวันออกจรดถนนสาธารณะใช้สัญจรในหมู่บ้านเชื่อมต่อถนนสายตำบลนาหินลาด อำเภอปากพลี จังหวัดนครนายก กับตำบลเนินหอม อำเภอเมืองปราจีนบุรีจังหวัดปราจีนบุรีทิศตะวันตกจรดที่ดินส่วนบุคคลเป็นสวนผลไม้และสวนไผ่ตง บริเวณวัดท่าศาลามีเนื้อที่๑๒ไร่ ๒๕ตารางวาที่มีสิ่งก่อสร้างอันเป็นศาสนสถาน รวมทั้งปลูกต้นไม้เพื่อให้เกิดความร่มรื่น

ถาวรวัตถุ

๑. อุโบสถ ๒. ศาลาการเปรียญ ๓. กุฏิสงฆ์ ๔. ฌาปนสถาน/ศาลาคู่เมรุ ๕. สวนป่า ๖. หอหนังสือพิมพ์-ข่าวสาร ๗. ศาลาเอนกประสงค์ ๘. สนามฟุตซอล พร้อมเครื่องออกกำลังกาย
เทศบาลตำบลหนองสองห้อง (จังหวัดหนองคาย)

ประวัติความเป็นมาเทศบาลตำบลหนองสองห้อง

เทศบาลตำบลหนองสองห้อง เดิมเป็นสุขาภิบาลหนองสองห้องตามประกาศกระทรวงมหาดไทยจัดตั้งสุขาภิบาลหนองสองห้อง เมื่อวันที่ 11 กุมภาพันธ์ 2525 ประกาศราชกิจจานุเบกษาเล่มที่ 99 ตอนที่ 69 หน้าที่ 1648-1651 ลงวันที่ 18 พฤษภาคม 2525 และได้รับยกฐานะตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2542
เจริญ วรรธนะสิน

ประวัติ

เจริญ วรรธนะสิน เริ่มเล่นแบดมินตันเมื่ออายุ 15 ปี เป็นศิษย์เก่าโรงเรียนมงฟอร์ตวิทยาลัย
และได้รับทุนพระราชทานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยได้เข้าศึกษาและสำเร็จวิชาการบริหารธุรกิจ จากวิทยาลัยซิตีออฟลิเวอร์พูล (The City of Liverpool College) ประเทศอังกฤษ 
เจริญ วรรธนะสิน ได้รับโปรดเกล้าฯ แต่งตั้งให้ดำรงตำแหน่งศาสตราจารย์พิเศษ สาขาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ในปี พ.ศ. 2530 และได้รับเลือกเป็นผู้ทรงคุณวุฒิสาขาสังคมศาสตร์ จากคณะกรรมการข้าราชการพลเรือน ในปี พ.ศ. 2553 เพื่อทำหน้าที่ประเมินผลงานทางวิชาการในสถาบันอุดมศึกษาต่าง ๆ
ด้านชีวิตส่วนตัว สมรสกับ นางจิตรา วรรธนะสิน มีบุตร-ธิดา 3 คน คือ จิตติมา วรรธนะสิน (แจน), จิรายุส วรรธนะสิน (โจ) และเจตริน วรรธนะสิน (เจ)
คาบสมุทรบาฆากาลิฟอร์เนีย

คาบสมุทรบาฆากาลิฟอร์เนีย (สเปน: península de Baja California) หรือ คาบสมุทรกาลิฟอร์เนีย (península de California) เป็นคาบสมุทรทางทิศตะวันตกเฉียงเหนือของประเทศเม็กซิโก อยู่ระหว่างมหาสมุทรแปซิฟิกกับอ่าวกาลิฟอร์เนีย คาบสมุทรมีความยาว 1,247 กม. (775 ไมล์) เริ่มตั้งแต่เมืองเมฆิกาลิของรัฐบาฮากาลิฟอร์เนียทางตอนเหนือ ไปถึงเมืองกาโบซานลูกัสของรัฐบาฮากาลิฟอร์เนียซูร์ทางใต้
คาบสมุทรมีพื้นที่ 143,390 ตร.กม. (55,360 ตร.ไมล์) โดยถูกแยกออกจากแผ่นดินใหญ่ของเม็กซิโกโดยอ่าวกาลิฟอร์เนียและแม่น้ำโคโลราโด คาบสมุทรนี้ยังมีทะเลทรายขนาดใหญ่ 4 แห่ง
ดัสกร ทองเหลา

ประวัติ

ดัสกร ทองเหลา เกิดเมื่อวันที่ 30 ธันวาคม พ.ศ. 2526 ที่อำเภอหนองบัวลำภู จังหวัดอุดรธานี (ปัจจุบันคือ จังหวัดหนองบัวลำภู) เป็นบุตรของนายสะคร และ นางจันโทม ทองเหลา จบการศึกษาระดับชั้นมัธยมศึกษาตอนปลายจากโรงเรียนปทุมคงคา มีผลงานที่สำคัญคือ เหรียญทอง การแข่งขันฟุตบอลในกีฬาซีเกมส์ ครั้งที่ 21, ครั้งที่ 22 และ ครั้งที่ 23 และรางวัลนักฟุตบอลยอดเยี่ยม สยามโกลเด้นบอล 2010
ดัสกร ทองเหลา เป็นผู้เล่นในตำแหน่งกองกลาง, ตัวทำเกมส์ของเมืองทอง ยูไนเต็ด และทีมชาติไทย มีทักษะในการจ่ายและโยนบอล ลูกยิงไกล ลูกฟรีคิก ซึ่งฤดูกาล 2010 ย้ายมาจากสโมสรฮองอันยาลาย มาสู่ถิ่นสโมสรฟุตบอลเอสซีจี เมืองทอง ยูไนเต็ดเพียงฤดูกาลแรก ก็สามารถนำสโมสรฟุตบอลเอสซีจี เมืองทอง ยูไนเต็ดป้องกันแชมป์สปอนเซอร์ไทยพรีเมียร์ลีกได้เป็นผลสำเร็จ
อีเอฟแอลลีกวัน ฤดูกาล 2018–19

การเปลี่ยนแปลงทีม

ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2017–18:

ทีม

ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2017-18, 3 ทีมที่ตกชั้นจากฟุตบอลลีกแชมเปียนชิป ฤดูกาล 2017–18 และอีก 4 ทีมที่เลื่อนชั้นจากฟุตบอลลีกทู ฤดูกาล 2017-18
คาสต์

คาสต์ (อังกฤษ: Karst) เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ,ถ้ำและทางน้ำใต้ดินที่ละลายเอาเนื้อหินปูนแทรกซึมหายลงไป พื้นที่แบบนี้มักเป็นที่แห้งแล้งและมีธารน้ำที่น้ำไหลลงที่ต่ำในหน้าฝน แต่ตอนปลายธารน้ำมุดดินหายไปหมด คำนี้แต่เดิมใช้แก้ที่ราบสูงคาสต์อันเป็นที่ราบสูงหินปูนชายฝั่งทะเลเอเดรียติก ในเขตประเทศยูโกสลาเวียในปัจจุบัน
ในประเทศไทยมีลักษณะของคาสต์คล้ายกันนี้แต่มีบริเวณที่เล็กกว่า อยู่ที่อำเภอเมืองพังงา จังหวัดพังงา, อำเภอร่อนพิบูลย์ จังหวัดนครศรีธรรมราช และปรากฏเป็นหย่อม ๆ ทางตะวันตกของอำเภอฝาง จังหวัดเชียงใหม่
คิง เพาเวอร์ มหานคร

ประวัติ

โครงการมหานครได้เปิดตัวต่อสาธารณชนอย่างเป็นทางการ ณ วันที่ 23 กรกฎาคม พ.ศ. 2552 ด้วยการออกแบบร่วมกันของบริษัทเพซ ดีเวลลอปเมนท์และอินดัสเทรียล บิลดิ้งส์ คอร์ปอเรชั่น จำกัด (IBC)  โดยพิธีวางศิลาฤกษ์มีขึ้นวันที่ 20 มิถุนายน พ.ศ. 2554 และคาดว่ามูลค่าของโครงการนั้นอาจสูงถึง 18,000 ล้านล้านบาท โครงการนี้คาดว่าจะแล้วเสร็จในปี พ.ศ. 2558 และได้มีงานเปิดตัวโครงการในวันที่ 29 สิงหาคม พ.ศ. 2559 โดยใช้ชื่องานว่า “มหานคร แบงคอก ไรซ์ซิ่ง เดอะ ไนท์ ออฟ ไลท์” (MAHANAKHON: BANGKOK RISING, THE NIGHT OF LIGHTS) 
ในเดือนเมษายน พ.ศ. 2561 กลุ่มบริษัทคิง เพาเวอร์ ได้เข้าซื้อหุ้นโครงการ 51% จากกลุ่มเพช ดีเวลลอปเม้นท์ โดยซื้อเฉพาะส่วนโรงแรมเอดิชั่น ชั้นชมทัศนียภาพ และส่วนมหานครคิวบ์ โดยยกเว้นส่วนของห้องชุดเพื่อการพักอาศัย และต่อมาได้เปลี่ยนชื่ออาคารเป็น คิง เพาเวอร์ มหานคร ในปัจจุบัน
ในวันที่ 15 มีนาคม พ.ศ. 2562 บริษัท ไปรษณีย์ไทย จำกัด จำหน่าย ไปรษณีย์บัตรภาพพร้อมส่ง ชุด คิง พาวเวอร์ มหานคร
วัดศรีสมสนุกบ้านคุย

ประวัติ

"วัดศรีสมสนุกบ้านคุย" ตั้งเมื่อ พ.ศ 2462 ชื่อเดิมคือ วัดบ้านคุย ได้รับพระราชทานวิสุงคามสีมาเมื่อวันที่ 30 ตุลาคม พ.ศ 2524 เขตวิสุงคามสีมากว้าง 30 เมตร ยาว 30 เมตร ตั้งอยู่ที่ บ้านคุย หมู่ที่ 6 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย
ที่ดินตั้งวัดมีเนื้อที่ 14 ไร่ 1 งาน 58 ตารางวา อาณาเขต ทิศเหนือ จดโรงเรียน ทิศใต้ จดสาธารณประโยชน์ ทิศตะวันออก จดสาธารณประโยชน์ ทิศตะวันตก จดสาธารณประโยชน์ อาคารเสนาสนะประกอบด้วยอุโบสถ สร้างเมื่อ พ.ศ. 2524 กว้าง 30 เมตร ยาว 30 เมตร ศาลาการเปรียญ สร้างเมื่อ พ.ศ. 2530 กว้าง 13 เมตร ยาว 24 เมตร เป็นอาคารไม้ชั้นเดียว กุฎิสงฆ์ 1 หลัง เป็นอาคารไม้ 1 หลัง สร้างเมื่อ พ.ศ. 2516
วัดศรีสมสนุกบ้านคุย ตั้งเมื่อ พ.ศ 2462 ชื่อเดิมคือ วัดบ้านคุย โดยมีนายโคตร ศรีเมือง และนายพรม โคตะสิงห์ เป็นผู้นำชาวบ้านในการสร้างวัด ขึ้นจนถึงปัจจุบันนี้ การบริหารการปกครอง มีเจ้าอาวาสเท่าที่ทราบนาม คือ พระสิงห์ สุจิตฺโต การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2496 นอกจากนี้มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ 2474
เจ้าชายซังกเย

องค์ชายซังกเย อีดัม (상계군 이담,常溪君 李湛, 1769 - 20 พฤศจิกายน 1786) เป็นองค์ชายแห่งราชวงศ์โชซ็อนมีพระนามแรกประสูติว่า อีจุน(이준,李濬) และมีฐานันดรศักดิ์เป็นพระราชปิตุลาของพระเจ้าช็อลจง กษัตริย์องค์ที่ 25 แห่งโชซ็อน
องค์ชายซังกเยเป็นพระราชปนัดดาองค์โตในพระเจ้าย็องโจและเป็นพระราชนัดดาองค์แรกในองค์ชายรัชทายาทซาโดโดยเป็นพระโอรสองค์แรกในองค์ชายอึนออนพระโอรสองค์ที่สามขององค์ชายรัชทายาทซาโด
ฮง กุก-ย็อง ราชเลขาของพระเจ้าช็องโจได้ขอให้พระเจ้าช็องโจ รับองค์ชายซังกเยเป็นพระโอรสบุญธรรมให้แก่พระสนมวอนบิน ตระกูลฮง แห่งพยองซานที่เป็นน้องสาวของตนซึ่งสิ้นพระชนม์ตั้งแต่เข้าวังมาได้เพียง 1 ปีเท่านั้น

พระชนม์ชีพ

เมื่อพระเจ้าช็องโจ รับองค์ชายซังกเยเป็นพระโอรสบุญธรรมให้แก่พระสนมวอนบินใน ค.ศ.1779 แล้วก็พระราชทานพระนามให้ใหม่ว่า องค์ชายวานพุง (완풍군,完豊君) และเปลี่ยนพระนามจาก จุน (준,濬)เป็น ดัม (담,湛) องค์ชายซังกเยเป็นพระโอรสองค์แรกขององค์ชายอึนออนพระอนุชาในพระเจ้าช็องโจกับพระชายาจากตระกูลซงซึ่งเป็นธิดาของซงนักฮยู และอภิเษกกับพระชายาจากตระกูลซิน
หลังจากที่พระสนมวอนบินสิ้นพระชนม์ทำให้ฮงกุกยองคิดว่าน้องสาวของตนถูก พระนางฮโยอึย พระมเหสีของพระเจ้าช็องโจทำให้สิ้นพระชนม์จึงวางแผนลอบปลงพระชนม์พระมเหสีแต่แผนการล้มเหลวทำให้คิมจงซูได้โอกาสแก้แค้นแทนพวกโนรนทูลยุยงให้พระเจ้าช็องโจ ประหารชีวิตฮงกุกยองในข้อหาปลงพระชนม์พระมเหสีและข้อหาก่อกบฏเพื่อยกองค์ชายซังกเยขึ้นครองราชย์แทนแต่ด้วยความที่เป็นคนสนิทและเชื่อใจฮงกุกยองมาโดยตลอดจึงเนรเทศแทนและฮงกุกยองก็เสียชีวิตในปี ค.ศ.1781
องค์ชายซังกเยหลังจากที่ฮงกุกยองโดนเนรเทศและเสียชีวิตไปแล้วก็เสวยยาพิษฆ่าตัวตายในวันที่ 20 พฤศจิกายน ค.ศ.1786 ซึ่งเป็นปีเดียวกับที่องค์ชายรัชทายาทมุนฮโยและพระสนมอึยบินสิ้นพระชนม์รวมพระชนมายุเพียง 17 พรรษา
การท่องเที่ยวเชิงอนุรักษ์

การท่องเที่ยวเชิงอนุรักษ์ (อังกฤษ: Ecotourism) หมายถึงการท่องเที่ยวที่คำนึงถึงสภาพแวดล้อม และผู้ที่มาท่องเที่ยวนั้นจะต้องเป็นบุคคลเฉพาะกลุ่มโดยรู้และไม่ทำลายสภาพแวดล้อม เช่น ทรัพยากรธรรมชาติ ทรัพยากรชุมชน หรือสิ่งที่น่าจะทำให้การท่องเที่ยวนั้นเสียหาย ซึ่งการท่องเที่ยวเชิงอนุรักษ์นี้รวมไปถึงรูปแบบการท่องเที่ยวในเชิงวัฒนธรรม การท่องเที่ยวเชิงนิเวศ หรือการท่องเที่ยวในรูปแบบ MICE
อำเภอบ้านด่านลานหอย

ประวัติศาสตร์

ใน พ.ศ. 2452 ได้ก่อตั้งเป็นกิ่งอำเภอบ้านด่านลานหอยที่ตำบลบ้านด่าน  ต่อมาใน พ.ศ. 2459 ได้ย้ายที่ว่าการอำเภอไปอยู่ที่หมู่ที่ 1 ตำบลลานหอย และได้ย้ายมาอยู่ริมถนนจรดวิถีถ่อง และในวันที่ 16 กรกฎาคม พ.ศ. 2506 ได้ยกฐานะขึ้นเป็น อำเภอบ้านด่านลานหอย
อุทยานแมลงเฉลิมพระเกียรติ พระบาทสมเด็จพระเจ้าอยู่หัว

อุทยานแมลงเฉลิมพระเกียรติพระบาทสมเด็จพระเจ้าอยู่หัว อุทยานแมลงในลักษณะของศูนย์ธรรมชาติศึกษา ศูนย์กลางที่ให้การศึกษา เป็นแหล่งที่จะให้ความรู้ความเข้าใจ ในลักษณะพิพิธภัณฑ์สถานธรรมชาติวิทยาในศาสตร์ทางกีฏวิทยา ชีววิทยา นิเวศวิทยา ตลอดจนการจำลองชีววิทยานั้น ฐานของความหลากหลายทางชีวภาพซึ่งจะสนองตอบและอำนวยประโยชน์ให้ กับนิสิต นักเรียน นักศึกษา นักวิชาการ ตลอดจนผู้สนใจทั่วไปในเขตภาคกลางตอนล่างและภาคตะวันตก นอกจากนี้ในพื้นที่ดำเนินโครงการ ยังทำการค้นคว้าศึกษาวิจัยการเพาะเลี้ยงแมลงให้ผลผลิตบางชนิดที่มีศักยภาพในการที่จะพัฒนาในเชิงเศรษฐกิจ และการวิจัยการเพาะเลี้ยงแมลงที่สวยงามและหายากบางชนิด ที่ถูกจัดให้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 และอนุสัญญา CITES 
อุทยานแมลงเฉลิมพระเกียรติพระบาทสมเด็จพระเจ้าอยู่หัว ตั้งอยู่ภายในมหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสน จังหวัดนครปฐม ประเทศไทย
อนงค์วรรณ เทพสุทิน

การศึกษา

อนงค์วรรณ เทพสุทิน สำเร็จการศึกษาระดับปริญญาตรี จากมหาวิทยาลัยศรีนครินทรวิโรฒ พิษณุโลก (มหาวิทยาลัยนเรศวรในปัจจุบัน) และระดับปริญญาโท สาขารัฐศาสตร์ จากมหาวิทยาลัยเกษตรศาสตร์

การทำงาน

อนงค์วรรณ เทพสุทิน เริ่มรับราชการครูเมื่อปี พ.ศ. 2524 ที่อำเภอสวรรคโลก จังหวัดสุโขทัย ต่อมาในปี พ.ศ. 2530 จึงได้โอนมาเป็นข้าราชการพลเรือนสามัญ สังกัดสำนักงานการประถมศึกษาจังหวัดสุโขทัย และในปี พ.ศ. 2538 จึงได้ย้ายเข้ามาปฏิบัติราชการ ในสังกัดกลุ่มช่วยอำนวยการและประสานราชการ สำนักงานปลัดกระทรวงศึกษาธิการ และลาออกจากราชการในปี พ.ศ. 2544 เพื่อลงสมัครรับเลือกตั้ง

การเมือง

อนงค์วรรณ เทพสุทิน เข้าสู่งานการเมืองในปี พ.ศ. 2544 เป็นสมาชิกสภาผู้แทนราษฎรครั้งแรก ในเขต 1 จังหวัดสุโขทัย สังกัดพรรคไทยรักไทย ต่อมาในปี พ.ศ. 2548 ได้รับการเลือกตั้งเป็นสมาชิกสภาผู้แทนราษฎร  เขต 1  จังหวัดสุโขทัย  สมัยที่ 2 และเป็นประธานชมรม ส.ส.หญิงพรรคไทยรักไทยด้วย ต่อมาก่อนการเลือกตั้ง พ.ศ. 2550 จึงได้ย้ายมาสังกัดพรรคประชาราช และได้รับตำแหน่งเลขาธิการพรรค แต่เกิดความขัดแย้งภายในพรรค จึงได้แยกตัวออกมาจัดตั้งพรรคการเมือง คือ พรรคมัชฌิมาธิปไตย และรับตำแหน่งหัวหน้าพรรค
ในปี พ.ศ. 2551 ได้รับการแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนายสมัคร สุนทรเวช และนายสมชาย วงศ์สวัสดิ์ แต่ต้องพ้นจากตำแหน่งเนื่องจากถูกตัดสิทธิ์ทางการเมืองเป็นเวลา 5 ปี ในคดียุบพรรคการเมือง พ.ศ. 2551
คณะกรรมการป้องกันและปราบปรามการทุจริตแห่งชาติ แจ้งข้อกล่าวหาว่า อนงค์วรรณ เทพสุทิน กระทำความผิดฐานทุจริตต่อหน้าที่ หรือกระทำความผิด ต่อตำแหน่งหน้าที่ราชการเกี่ยวกับโครงการอนุรักษ์ ทรัพยากรดินและป่าไม้ในพื้นที่ป่าอนุรักษ์ เพื่อลดผลกระทบ ภาวะวิกฤติโลกร้อน วงเงินงบประมาณปี 2551 จำนวน 770 บ้านบาท กรณีการก่อสร้างฝายต้นน้ำ แบบผสมผสานและการเพาะชำ/ปลูกหญ้าแฝก โดยมิชอบ และหักเงินโครงการดังกล่าว เพื่อประโยชน์ สำหรับตนเองและผู้อื่นโดยมิชอบ ทำให้เกิดความเสียหาย แก่ทางราชการ จำนวน 4 คดี
Coagulative necrosis

สาเหตุ

สาเหตุส่วนใหญ่ของการตายแบบ coagulative necrosis คือเกิดจากภาวะเลือดมีออกซิเจนน้อย (hypoxia) ซึ่งไม่เกี่ยวข้องกับการบาดเจ็บทางกายภาพ (physical trauma) , ชีวพิษ (toxins) , หรือการตอบสนองทางภูมิคุ้มกันอย่างเฉียบพลันหรือเรื้อรัง การขาดออกซิเจนของเนื้อเยื่อทำให้เซลล์ตายในบริเวณที่หลอดเลือดไม่สามารถส่งเลือดและสารอาหารที่จำเป็นเข้าไปเลี้ยงได้ ที่ต้องทราบคือการขาดเลือดในเนื้อเยื่อส่วนใหญ่ในร่างกายทำให้เกิดการตายแบบ coagulative necrosis แต่เนื้อเยื่อในระบบประสาทกลางเช่นสมองเมื่อขาดเลือดจะทำให้เกิดเนื้อตายแบบ liquefactive necrosis เนื่องจากเนื้อเยื่อส่วนนั้นมีโครงสร้างค้ำจุนน้อย

ลักษณะที่มองด้วยตาเปล่า

ลักษณะที่มองเห็นได้ด้วยตาเปล่าของบริเวณเนื้อตายแบบ coagulative necrosis คือมีสีซีดแตกต่างจากเนื้อเยื่อรอบนอก และผิวหน้าตัดมีลักษณะแห้ง ในระยะต่อมาเนื้อเยื่ออาจเปลี่ยนเป็นสีแดงจากการตอบสนองโดยการอักเสบ เซลล์รอบนอกที่มีชีวิตอยู่สามารถเข้ามาช่วยแบ่งตัวทดแทนเนื้อเยื่อที่ตายได้เว้นเสียแต่ว่าเซลล์เหล่านั้นจะเป็น stable cell หรือ permanent cell

ลักษณะทางจุลทรรศน์

เนื้อเยื่อที่ย้อมสี H&E เมื่อดูใต้กล้องจุลทรรศน์จะเห็นเนื้อเยื่อที่ไม่มีนิวเคลียสและโครงสร้างเดิมของเนื้อเยื่อถูกทำลายไปเล็กน้อย จึงมีลักษณะที่เรียกกันว่า ghost cells เนื้อเยื่ออาจถูกย้อมติดสีน้อยลงเนื่องจากนิวเคลียสที่ถูกย่อยสลายจะไม่ติดสีม่วงเข้มเมื่อย้อมด้วยฮีมาทอกซิลิน (hematoxylin) และโครงสร้างไซโทพลาซึมที่หายไปจะลดจำนวนโปรตีนภายในเซลล์ จึงย้อมติดสีชมพูเข้มของอีโอซินน้อยลง

การแบ่งเซลล์ซ่อมแซม

เมื่อเนื้อเยื่อเกิดการตาย เซลล์ที่อยู่ข้างเคียงชนิดที่เป็น Labile cells จะสามารถแบ่งเซลล์เพื่อทดแทนเซลล์ที่ตายได้ Labile cell เป็นเซลล์ที่มีคุณสมบัติสามารถแบ่งเซลล์แบบไมโทซิสต่อเนื่องเพื่อซ่อมแซมเนื้อเยื่อซึ่งจะพบในเนื้อเยื่อบางชนิด ในขณะที่เซลล์อีกประเภทหนึ่งคือ stable และ permanent cells ที่อยู่ข้างเคียง เช่น เซลล์ประสาทและเซลล์กล้ามเนื้อหัวใจจะไม่สามารถแบ่งตัวเพื่อทดแทนเซลล์ที่ตายได้ นอกจากนี้ไฟโบรบลาสต์ (fibroblast) จะสามารถเคลื่อนที่เข้ามาในบริเวณที่เกิดการตายเพื่อสร้างเนื้อเยื่อเส้นใยเกิดเป็นพังผืด (fibrosis) หรือแผลเป็น (scarring) ในบริเวณที่ Labile cell ไม่สามารถแบ่งตัวและทดแทนเนื้อเยื่อที่ตายได้
ประเทศตองงาใน ค.ศ. 1905

เหตุการณ์ที่เกิดขึ้นใน ค.ศ. 1905 ในประเทศตองงา
พีเอ็ม 5544

ประเทศที่เคยใช้ พีเอ็ม 5544

ประเทศทุกประเทศในนี้เคยใช้ พีเอ็ม 5544 บางประเทศเลิกใช้ไปแล้ว บางประเทศยังใช้อยู่ บางประเทศในนี้ใช้แค่ช่องเดียว
รักบริสุทธิ์

รักบริสุทธิ์ หรือ เพลโตนิคเลิฟ (Platonic love) เป็นคำนิยามของความสัมพันธ์ ที่ไม่มีเรื่องทางเพศเข้ามาเกี่ยวข้อง คำว่าเพลโตนิคเลิฟ มาจากคำว่า อามอร์ เพลโตนิคัส (amor platonicus) ที่หมายถึง ความรักของเพลโต โดยมีความหมายเหมือนคำว่า อามอร์ โซเครติคัส (amor socraticus) ที่กล่าวถึงความสัมพันธ์ระหว่าง โซเครติส (Socrates) กับลูกศิษย์ โดยกล่าวถึงความรักที่ไม่มีเรื่องทางเพศมาเกี่ยวข้อง นอกจากนี้ยังกล่าวถึงความสัมพันธ์ทั้งบุคคลที่อายุต่างกัน และบุคคลที่เพศต่างกัน หรือเพศเดียวกัน
คำภาษาไทยมาจากคำประสมระหว่าง คำว่า รัก และ บริสุทธิ์ หมายถึง รักที่มาจากความบริสุทธิ์ใจ
โดยคำศัพท์ภาษาอังกฤษ คำว่าพลาโตนิคเลิฟ กล่าวโดย เซอร์วิลเลี่ยม เดวีแนนท์ (Sir William Davenant) ในปี พ.ศ. 2179(ค.ศ. 1636) เกี่ยวกับทฤษฎีของความรักตามคำกล่าวของเพลโต โดยความรักตั้งอยู่บนพื้นฐานของความจริง และความซื่อสัตย์
ตัวอย่างที่เห็นได้ชัดของความรักบริสุทธิ์ ได้แก่ ความรักระหว่างพ่อแม่กับลูก หรือความรักระหว่างเพื่อนฝูง โดยสังเกตได้ว่าความรักบริสุทธิ์ นั้นจะไม่มีความเห็นแก่ตัว หรือความหึงหวง เข้ามาเกี่ยวข้อง
สมเด็จพระเจ้าเฟรเดอริกที่ 9 แห่งเดนมาร์ก

พระราชประวัติ

เจ้าฟ้าชายเฟรเดอริก ประสูติเมื่อวันที่ 11 มีนาคม พ.ศ. 2442 ณ พระราชวังซอนเกนฟริ เป็นพระราชปนัดดาใน พระเจ้าคริสเตียนที่ 9 แห่งเดนมาร์ก และเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ส่วน สมเด็จพระราชินีอเล็กซานดรีนแห่งเดนมาร์ก พระราชมารดาเป็นพระธิดาใน "เฟรเดริก ฟรานซิสที่ 3 แกรนด์ดยุคแห่งเมคเลนเบิร์ก-ชเวอลิน" กับ "แกรนด์ดัชเชสอนาสตเซีย มิไคโลนาแห่งรัสเซีย" 
 พระองค์ทรงประกอบพิธีบัพติศมา ณ พระราชวังซอนเกนฟริ เมื่อวันที่ 9 เมษายน พ.ศ. 2442 ทรงมีพ่อแม่ทูนหัว 21 พระองค์คือ พระเจ้าคริสเตียนที่ 9 แห่งเดนมาร์ก , จักรพรรดินิโคลัสที่ 2 แห่งรัสเซีย , พระเจ้าจอร์จที่ 1 แห่งกรีซ, สมเด็จพระเจ้าออสการ์ที่ 2 แห่งสวีเดน, สมเด็จพระเจ้าเฟรเดอริกที่ 8 แห่งเดนมาร์ก, พระเจ้าเอ็ดเวิร์ดที่ 7 แห่งสหราชอาณาจักร และ "เฟรเดริก ฟรานซซิส ที่ 4 แกรนด์ดยุคแห่งพอชเวรีน"

รัชทายาท

หลังจากที่พระเจ้าคริสเตียนที่ 9 แห่งเดนมาร์ก พระปัยกาได้สวรรคตลง ทำให้เจ้าฟ้าชายเฟรเดอริก พระอัยกา เสด็จขึ้นครองราชย์ราชสมบัติเป็น สมเด็จพระเจ้าเฟรเดอริกที่ 8 แห่งเดนมาร์ก จึงทำให้พระบิดาของพระองค์ ขึ้นเป็นมกุฎราชกุมาร และทำให้พระองค์เป็นรัชทายาทอันดับสองของราชบัลลังก์ 
 เพียงหกปีต่อมา สมเด็จพระเจ้าเฟรเดอริกที่ 8 แห่งเดนมาร์ก ได้เสด็จสวรรคต ทำให้พระราชบิดาของพระองค์เสด็จขึ้นครองราชย์เป็น พระเจ้าคริสเตียนที่ 10 แห่งเดนมาร์ก และพระองค์จึงเป็น มกุฎราชกุมาร 
 พระองค์ทรงศึกษาที่โรงเรียนทหารเรือเดนมาร์ก และ มหาวิทยาลัยโคเปนเฮเกน ก่อนที่จะทรงขึ้นครองราชย์ ทรงได้รับยศเป็น พลเรือตรี

อภิเษกสมรส

ในปี ค.ศ. 1922 ทรงหมั้นกับเจ้าหญิงโอลกาแห่งกรีซและเดนมาร์ก ผู้ซึ่งเป็นพระญาติ และพระธิดาของ เจ้าชายนิโคลัสแห่งกรีซและเดนมาร์ก แต่ก็มิได้อภิเษกสมรสกัน 
 ต่อมาพระองค์ได้อภิเษกสมรสกับ เจ้าฟ้าหญิงอิงกริดแห่งสวีเดน ที่สตอล์กโฮล์ม เมื่อ 24 กุมภาพันธ์ พ.ศ. 2478 พระนางเป็นพระราชธิดาใน สมเด็จพระเจ้ากุสตาฟที่ 6 อดอล์ฟแห่งสวีเดน กับ พระชายาพระองค์แรก เจ้าหญิงมาร์กาเรตแห่งคอนน็อต

สวรรคต

สมเด็จพระเจ้าเฟรเดอริกที่ 9 แห่งเดนมาร์ก เสด็จสวรรคตเมื่อวันที่ 14 มกราคม พ.ศ. 2515 พระชนมายุ 72 พรรษา ทำให้พระราชธิดาพระองค์โต เจ้าฟ้าหญิงมาร์เกรเธ เสด็จขึ้นครองราชย์เป็นสมเด็จพระราชินีนาถแห่งเดนมาร์ก
ยู คะชี

ชีวิตส่วนตัว

ยู คะชี ใช้ชีวิตในวัยเด็กของเธออยู่ที่ประเทศสิงคโปร์ เมื่อตอนเรียนชั้นประถมเนื่องจากธุรกิจการงานของพ่อของเธอ และย้ายกลับมาที่ญี่ปุ่นเมื่อตอนมัธยมต้น ตาของเธอเป็นนักหนังสือพิมพ์เชื้อชาติยุโรป-อเมริกัน ทำให้เธอมีลักษณะเป็นลูกครึ่งอยู่บ้าง 
คาชิอิแต่งงานกับ โจ โอะดะงิริ นักแสดงรุ่นใหญ่ที่อายุมากกว่าเธอถึง 11 ปี จากซีรีส์ มาสค์ไรเดอร์คูกะ ในวันที่ 16 กุมภาพันธ์ 2008 (วันที่ 16 กุมภาพันธ์ เป็นวันเกิดร่วมกันของทั้งสองคน) เธอจึงมีอีกชื่อคือ ยุโกะ โอะดะงิริ
ทั้งคู่เริ่มคบหาดูใจกันในปี 2006 หลังพบกันในกองถ่ายหนังเรื่อง Pavilion Sanshouo มีลูกคนแรกในเดือนกุมภาพันธ์ 2011 ก่อนจะมีลูกคนที่สองด้วยกันในเดือนเมษายน 2014 แต่ปัจจุบันคนกลางเสียชีวิตแล้วด้วยโรคลำไส้อักเสบ (20 เมษายน 2015) เมื่อปี 2017 เธอให้กำเนิดลูกชายคนที่ 3

เข้าสู่วงการ

ยู คะชี ได้เข้าสู่วงการด้วยการเป็นนางแบบนิตยสารในปี 2001 และมีงานโฆษณา Ponds ในปี 2002 และได้เล่นหนังเรื่องแรกเรื่อง The Witch of the Pacific Ocean ในปี 2005
ผลงานที่ถูกเข้ามาฉายในประเทศไทย ทำให้แฟนชาวไทยได้รู้จักเธอคือ Death Note สมุดโน้ตกระชากวิญญาณ ปี 2006 ในบท ชิโอริ แฟนของไลท์ ผู้ครองสมุดเดธโน๊ต และซีรีส์ Detective Conan Live Action Drama 2 (เผชิญหน้าองค์กรชุดดำ) ปี 2007 ในบท มิยาโนะ ชิโฮะ หรือ ไฮบาระ ไอตอนโตนั้นเอง